**INFORMÁCIÓVÉDELMI MEGÁLLAPODÁS**

amely létrejött egyrészről az

**gazdálkodó szervezet/intézmény megnevezése**

|  |  |
| --- | --- |
| Székhely: |  |
| Adószám: |  |
| Cégjegyzékszám: |  |
| Képviseli: |  |

másrészről a

**BUDAPESTI MŰSZAKI ÉS GAZDASÁGTUDOMÁNYI EGYETEM**

**GÉPÉSZMÉRNÖKI KAR**

|  |  |
| --- | --- |
| Székhely: | 1111 Budapest, Műegyetem rkp. 3. |
| Érintett szervezeti egység: | … Tanszék |
| Adószám: | 15308799-2-43 |
| Intézményi azonosító: | FI23344 |
| Képviseli: | Dr. Bihari Péter dékánhelyettes |

továbbiakban BME-GPK, együttesen: Felek között a következő feltételek mellett:

A **… (gazdálkodó szervezet/intézmény)** vállalja, hogy a BME-GPK következő hallgatójának: **… (név) 7xxx (hallgatói azonosító szám) … (szak)** szakdolgozata/diplomamunkája elkészítése érdekében bizalmas információkat ad át működéséről, termékeiről, szolgáltatásairól. Jelen megállapodás a hallgató szakdolgozatának/diplomamunkájának zárt kezelésére vonatkozik.

l. A jelen megállapodásban a „Bizalmas Információ” fogalom az alábbiakat fogja át:

(a) stratégiai, üzleti, technikai, pénzügyi, jogi, személyzeti, szervezeti, szerkezeti, működési, adminisztratív, marketing és gazdasági információ, know-how, ügyfelekre vonatkozó információ, illetőleg bármely olyan információ, amely tartalmazza a „bizalmas”, „személyes” vagy „titkos” megjelölést, valamint bármely titkosnak vagy bizalmasnak minősülő lényeges adat és minden egyéb információ, a … gazdálkodó szervezetre/intézményre, annak üzleti tevékenységére vagy egyéb ügyleteire vonatkozik, beleértve a bármely személyek által készített emlékeztetőt, jelentést vagy értékelést, akár szóbeli, akár írásban készült, a jelen Információvédelmi Megállapodás keltét megelőzően vagy azt követően;

(b) akár a … gazdálkodó szervezet/intézmény, akár annak képviselője által, bármilyen formában készített elemzések, tanulmányok és egyéb dokumentumok azon része, amely tartalmaz, vagy egyéb módon utal a fenti l (a) pontban hivatkozott információra, vagy abból származik kivéve, ha ugyanaz teljes egészében olyan információból származik, amely az alábbi 4. pontban tárgyalt kivétel körébe esik. A „képviselő” a jelen Megállapodás céljából magában foglalja a … gazdálkodó szervezet/intézmény minden vezető tisztségviselőjét, munkatársát, alkalmazottját, megbízottját, tanácsadóját, leányvállalatát vagy társvállalatát.

2. BME-GPK kötelezettséget vállal arra, hogy a hallgató szakdolgozatát/diplomamunkáját jelen információvédelmi megállapodás aláírásától számított X évig bizalmasan kezeli, azt a nyilvánosság elől ezen időtartam alatt a …. Tanszék helyiségében zárt borítékban, a boríték lezárására szolgáló felületén pecséttel ellátva elzárva tartja, ezért az egyetemi/tanszéki könyvtárban a szakdolgozatot/diplomamunkát csak a jelen pontban meghatározott határidő lejártát követően teszi közzé. A szakdolgozatot/diplomamunkát tartalmazó lezárt borítékot kizárólag a szakdolgozat/diplomamunka megismerésére jogosult személyek bonthatják fel. A szakdolgozathoz/diplomamunkához történő hozzáférést a borítékon nyilván kell tartani, a borítékot minden hozzáférés után vissza kell zárni.

Felek megállapodnak, hogy a hallgató szakdolgozatát/diplomamunkáját kizárólag az alábbi személyek ismerhetik meg a BME-GPK részéről:

* a témavezető,
* a záróvizsga-bizottság elnöke, tagja, titkára,
* a bíráló és
* a tanszékvezető.

Felek megállapodnak, hogy a fenti személyek a szakdolgozat/diplomamunka készítése, kezelése, értékelése során tudomásukra jutott bizalmas információkat csak és kizárólag a diplomamunka készítése, kezelése, értékelése céljára használhatják fel, azokat nyilvánosságra nem hozhatják, illetéktelen harmadik személyek számára hozzáférhetővé nem tehetik. A BME-GPK kötelezettséget vállal arra, hogy a szakdolgozat/diplomamunka megismerésére jogosult személyekkel jelen megállapodásban foglaltakat ismerteti.

3. Felek az átadásra kerülő adatok és információk bizalmas jellegét és gazdasági értékét kifejezetten elismerik. Felek kifejezetten elismerik, hogy az információk gondatlan kezelése, vagy jelen információvédelmi megállapodás megszegése a másik félnek jelentős kárt okozhat, ez okból kötelezik magukat, hogy az információk kezelése során fokozott figyelemmel és körültekintéssel járnak el.

4. A 2. pontban foglalt kikötések nem vonatkoznak a Bizalmas Információk azon körére, amelyről egyértelműen megállapítható, hogy:

(a) a nyilvánosság számára hozzáférhető anélkül, hogy bármely Fél, vagy akár képviselőik bármely mulasztást követtek volna el,

(b) harmadik személytől jogszerűen kapták meg, anélkül, hogy a jelen Megállapodást megszegték volna,

(c) írásosan bizonyítható, hogy az jogszerűen bármely Fél vagy képviselője birtokában állt vagy

(d) amelynek közzétételét jogszabály, bírósági határozat vagy valamely hatóság írja elő.

8. A Felek kölcsönösen kötelesek biztosítani, hogy valamennyi „képviselőjük” [1. (b) pont alapján] betartja a jelen Megállapodásban foglalt követelményeket, mintha jelen megállapodásnak (szerződéses jogviszonynak) a személy közvetlenül részese lenne.

9. Mind a Felek, mind pedig képviselőik beleegyeznek, hogy a Bizalmas Információk vonatkozásában nem szereznek semmilyen jogot vagy engedélyt, kivéve amennyiben azt ezen Megállapodás kifejezetten tartalmazza.

10. Az a tény, hogy bármely Fél nem vagy késedelmesen gyakorolta valamely, a jelen Megállapodásban foglalt jogát, nem minősül ezen jogokról való lemondásnak, és ezen jog semmilyen egyedi vagy részleges gyakorlása nem zárja ki ezen jogok további és teljes mértékű teljesítését.

13. Felek megállapodnak abban, hogy a BME-GPK kötelessége megismertetni és betartatni az érintett alkalmazottaival jelen Információvédelmi megállapodásban megfogalmazott követelményeket.

14. Abban az esetben, ha ezen Megállapodás bármely feltétele jogszabály vagy bírósági döntés nyomán érvénytelenné válik vagy nem érvényesíthető, a Felek elfogadják, hogy a Megállapodás további érintetlen pontjai továbbra is hatályosak maradnak, és a Felek közös akarattal elkövetnek mindent az érvénytelenné vált rendelkezés pótlására.

15. Ezen Megállapodás tekintetében a magyar jog szabályai, továbbá a Gépészmérnöki Kar Tanácsának V./11/2014-2015. (2015. VI. 4.) számú határozata az irányadóak. A Megállapodásból származó bármely jogvitát a Felek először tárgyalásos úton, peren kívüli megegyezéssel próbálnak rendezni, amennyiben ez nem vezet eredményre, úgy elfogadják hatáskörrel és illetékességgel rendelkező magyar bíróság illetékességét.

A jelen Megállapodásban foglaltakat elfogadjuk és elolvasás és értelmezés után, mint akaratunkkal mindenben egyezőt jóváhagyólag írunk alá.

Kelt, ………………………………………………

|  |  |  |  |
| --- | --- | --- | --- |
| Dr. Bihari Péter |  |  |  |
| *BME-GPK képviselő neve(nyomtatott betűkkel)* | *Aláírása* | *aláíró neve(nyomtatott betűkkel)* | *Aláírása* |

Ellenjegyzem (ellenjegyző neve, aláírása):

Budapest, 20............. év ....................... hó ....... nap

A jelen megállapodás tartalmát megismertem, az abban foglaltakat tudomásul vettem:

|  |  |  |
| --- | --- | --- |
| *Név,* *beosztás (nyomtatott betűkkel)* | *Dátum* | *Aláírás* |
| *tanszékvezető* |  |  |
| *témavezető* |  |  |
| *ZVB elnök* |  |  |
| *ZVB titkár* |  |  |
| *bíráló* |  |  |
| *ZVB tag* |  |  |
| *ZVB tag* |  |  |
| *ZVB tag* |  |  |
| *ZVB tag* |  |  |
| *ZVB tag* |  |  |
| *ZVB tag* |  |  |